ᱦᱨᱤᱛᱤᱠ ᱨᱳᱥᱚᱱ
ᱦᱨᱤᱛᱤᱠ ᱨᱳᱥᱚᱱ (ᱤᱝᱞᱤᱥ pronunciation: /ˈrɪtɪk ˈrɒʃən/, ᱡᱟᱱᱟᱢ ᱒᱐ ᱡᱟᱱᱩᱣᱟᱨᱤ ᱑᱙᱗᱔) ᱫᱚ ᱥᱤᱧᱚᱛᱤᱭᱟᱹ ᱟᱠᱴᱚᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱨᱮ ᱠᱟ.ᱢᱤᱭᱟ ᱾ ᱱᱩᱭ ᱫᱚ ᱟᱭᱢᱟ ᱜᱟᱱ ᱠᱮᱨᱮᱠᱴᱚᱨ ᱨᱮ ᱠᱟ.ᱢᱤ ᱟ.ᱜᱩ ᱟᱠᱟᱫᱟ, ᱢᱮᱱᱠᱷᱟᱱ ᱱᱩᱭ ᱫᱚ ᱟᱡᱟᱜ ᱱᱟᱪᱚᱱᱤᱭᱟ. ᱜᱩᱱ ᱞᱮᱠᱟᱛᱮ ᱟ.ᱰᱤᱜᱟᱱ ᱦᱚᱲ ᱠᱚ ᱠᱩᱥᱤᱣᱟᱭ ᱠᱟᱱᱟ ᱾ ᱥᱤᱧᱚᱛ ᱨᱤᱱᱤᱡ ᱢᱤᱫ ᱡᱟ.ᱥᱛᱤ ᱠᱟ.ᱣᱰᱤ ᱦᱟᱛᱟᱣ ᱟᱠᱴᱚᱨ ᱛᱟ.ᱞᱠᱟ. ᱨᱮ ᱱᱩᱭᱟᱜ ᱧᱩᱛᱩᱢ ᱦᱤᱡᱩᱜ ᱜᱮᱭᱟ ᱾ ᱦᱨᱤᱛᱤᱠ ᱫᱚ ᱟᱭᱢᱟ ᱥᱤᱨᱯᱷᱟ. ᱧᱟᱢ ᱟᱠᱟᱫᱟ, ᱚᱱᱟ ᱠᱚ ᱛᱟᱞᱟ ᱨᱮ ᱛᱩᱨᱩᱭ ᱜᱚᱴᱟᱝ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ, ᱯᱩᱱᱭᱟ. ᱯᱷᱤᱞᱢᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨ ᱟᱨ ᱢᱤᱫ ᱯᱷᱤᱯᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱴᱮᱞ ᱰᱮᱵᱭᱩᱴ ᱟᱨ ᱢᱤᱫ ᱯᱷᱤᱞᱢ ᱯᱷᱮᱭᱟᱨ ᱠᱨᱤᱴᱤᱠᱥ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨᱧᱟᱢ ᱟᱠᱟᱫᱟ ᱾ ᱯᱷᱳᱨᱵᱚᱥ ᱤᱱᱰᱤᱭᱟᱪᱷᱟᱸᱪ:-ᱟᱜ ᱥᱮᱞᱤᱵᱨᱤᱴᱤ ᱑᱐᱐ ᱛᱟᱞᱟᱨᱮ ᱱᱩᱭᱟᱜ ᱧᱤᱛᱤᱢ ᱒᱐᱑᱒ ᱥᱟ.ᱦᱤᱛ ᱨᱮ ᱪᱷᱟᱯᱟ ᱥᱚᱫᱟᱨ ᱞᱮᱱᱟ ᱡᱮ, ᱱᱩᱭᱟᱜ ᱦᱚᱲ ᱠᱚᱴᱷᱮᱱ ᱧᱩᱛᱩᱢ ᱟᱨ ᱠᱟ.ᱣᱰᱤ ᱠᱷᱮᱢᱟᱣ ᱠᱟᱛᱷᱟ ᱠᱚ ᱾
ᱦᱨᱤᱛᱤᱠ ᱫᱚ ᱟᱡ ᱵᱟᱵᱟ ᱨᱟᱠᱮᱥ ᱨᱳᱥᱚᱱ ᱥᱟᱶ ᱟᱭᱢᱟ ᱫᱷᱟᱣ ᱠᱟ.ᱢᱤ ᱟᱠᱟᱫᱟᱭ ᱾ ᱱᱩᱭ ᱫᱚ ᱒᱙᱘᱐ ᱠᱷᱚᱱᱟᱜ ᱢᱳᱫ ᱜᱤᱫᱽᱨᱟᱹ ᱟᱠᱴᱚᱨ ᱞᱮᱠᱟᱛᱮ ᱟᱭᱢᱟ ᱯᱷᱤᱞᱢ ᱠᱚᱨᱮ ᱠᱟ.ᱢᱤ ᱟ.ᱜᱩ ᱟᱠᱟᱫᱟᱭ ᱾ ᱚᱱᱟ ᱛᱟᱭᱚᱢ ᱫᱚ ᱱᱩᱭ ᱟᱡ ᱵᱟᱵᱟ-ᱟᱜ ᱯᱩᱱᱭᱟ. ᱯᱷᱤᱞᱢ ᱨᱮ ᱟᱥᱤᱥᱴᱟᱸᱴ ᱰᱤᱨᱮᱠᱴᱚᱨ ᱞᱮᱠᱟᱛᱮ ᱠᱟ.ᱢᱤ ᱠᱮᱫᱟᱭ ᱾ ᱱᱩᱭᱟᱜ ᱯᱩᱭᱞᱩ ᱞᱤᱰ ᱨᱳᱞ ᱯᱷᱤᱞᱢ ᱠᱚᱦᱳ ᱱᱟ... ᱯᱭᱟᱨ ᱦᱮᱭ (᱒000) ᱫᱚ ᱵᱚᱠᱥ ᱚᱯᱷᱤᱥ ᱨᱮ ᱨᱮᱞᱚᱰ ᱵᱮᱱᱟᱣ ᱞᱮᱫ-ᱟ, ᱟᱨ ᱟᱭᱢᱟ ᱜᱟᱱ ᱥᱤᱨᱯᱷᱟ. ᱠᱚᱭ ᱡᱤᱛᱠᱟ.ᱨ ᱞᱮᱱᱟ ᱾ ᱚᱱᱟ ᱛᱟᱭᱚᱢ, ᱒᱐᱐᱐ ᱨᱮᱭᱟᱜ ᱴᱮᱨᱚᱨᱤᱡᱽᱢ ᱰᱨᱟᱢᱟ ᱯᱷᱤᱞᱢ ᱯᱷᱤᱡᱟ ᱟᱨ ᱒᱐᱐᱑ ᱨᱮᱭᱟᱜ ᱢᱮᱞᱳᱰᱤ ᱰᱨᱟᱢᱟ ᱠᱚᱵᱷᱤ ᱠᱷᱩᱥᱤ ᱠᱚᱵᱷᱤ ᱜᱚᱢ...ᱯᱷᱤᱞᱢ ᱨᱮ ᱠᱟ.ᱢᱤ ᱛᱮ ᱱᱩᱭᱟᱜ ᱧᱩᱛᱩᱢ ᱜᱚᱴᱟ ᱪᱟᱢᱯᱷᱮᱞ ᱮᱱᱟ ᱟᱨ ᱟᱭᱢᱟ ᱜᱟᱱ ᱯᱷᱤᱞᱢ ᱨᱮᱭᱟᱜ ᱚᱯᱷᱚᱨ ᱦᱮᱡ ᱟᱫᱮᱭᱟ ᱾
᱒᱐᱐᱓ ᱥᱟ.ᱦᱤᱛ ᱨᱮ ᱱᱩᱭ ᱥᱟᱬᱮᱥ ᱢᱚᱱ ᱜᱚᱲᱦᱚᱱ ᱠᱟ.ᱦᱱᱤ ᱠᱳᱭᱤ... ᱢᱤᱞ ᱜᱚᱭᱟ ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱫᱟ, ᱟᱨ ᱱᱚᱶᱟ ᱠᱷᱟ.ᱛᱤᱨ ᱦᱨᱤᱛᱤᱠ ᱵᱟᱨᱭᱟ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟ.ᱭ ᱧᱟᱢ ᱟᱠᱟᱫᱟ ᱾ ᱱᱚᱶᱟ ᱜᱮ ᱟᱡᱟᱜ ᱟᱠᱴᱤᱝ ᱡᱤᱭᱚᱱ ᱨᱮᱭᱟᱜ ᱴᱚᱨᱱᱤᱝ ᱯᱚᱭᱮᱸᱴ ᱫᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱥᱤᱠᱣᱮᱞ ᱯᱷᱤᱞᱢ ᱠᱨᱤᱥ (᱒᱐᱐᱖) ᱟᱨ ᱠᱨᱤᱥh 3 (᱒᱐᱑᱓) ᱨᱮ ᱠᱟ.ᱡᱤ ᱞᱮᱫ-ᱟ ᱾ ᱒᱐᱐᱖ ᱨᱮᱭᱟᱜ ᱟᱡᱟᱜ ᱠᱩᱢᱵᱽᱲᱩ ᱯᱷᱤᱞᱢ ᱫᱷᱳᱢ 2 ᱠᱷᱟ.ᱛᱤᱨ ᱦᱚᱸ ᱟᱭᱢᱟ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱟ, ᱢᱩᱜᱷᱚᱞ ᱨᱟᱡᱽ ᱟᱠᱵᱚᱨ ᱞᱮᱠᱟᱛᱮ ᱒᱐᱐᱘ ᱨᱮᱭᱟᱜ ᱱᱟᱜᱟᱢ ᱯᱷᱤᱞᱢ ᱡᱳᱫᱽᱫᱷᱟ ᱟᱠᱵᱚᱨ ᱟᱨ ᱒᱐᱑᱐ ᱨᱮᱭᱟᱜ ᱰᱨᱟᱢᱟ ᱯᱷᱤᱞᱢ ᱜᱩᱡᱟᱨᱤᱥ ᱯᱷᱤᱞᱢ ᱦᱚᱸᱭ ᱥᱟᱨᱦᱟᱣᱟᱱ ᱛᱟᱦᱮᱸᱫ ᱾ ᱒᱐᱑᱑ ᱥᱟ.ᱦᱤᱛ ᱨᱮ ᱡᱤᱱᱫᱮᱜᱤ ᱱᱟ ᱢᱤᱞᱮᱜᱤ ᱫᱳᱵᱟᱨᱟ, ᱒᱐᱑᱒ ᱨᱮ ᱨᱤᱵᱷᱮᱸᱡᱽ ᱯᱷᱤᱞᱢ ᱚᱜᱽᱱᱤᱯᱚᱛᱷ, ᱒᱐᱑᱔ ᱨᱮ ᱟᱠᱥᱚᱱ ᱠᱚᱢᱮᱰᱤ ᱵᱮᱝ ᱵᱮᱝ!, ᱒᱐᱑᱙ ᱨᱮ ᱡᱤᱭᱚᱱ ᱠᱟ.ᱦᱱᱤ ᱪᱮᱛᱟᱱ ᱨᱮᱭᱟᱜ ᱯᱷᱤᱞᱢ ᱥᱩᱯᱚᱨ 30, ᱒᱐᱑᱙ ᱮᱮᱭᱟᱜ ᱚᱠᱥᱚᱱ ᱯᱷᱤᱞᱢ ᱣᱟᱨ ᱮᱢᱟᱱ ᱨᱮ ᱠᱟ.ᱡᱤ ᱟᱠᱟᱫᱟ ᱾ ᱱᱚᱶᱚ ᱠᱚᱫᱚ ᱟ.ᱰᱤᱜᱟᱱ ᱜᱮ ᱦᱤᱴ ᱯᱷᱤᱞᱢ ᱢᱮᱱᱛᱮ ᱧᱩᱛᱩᱢᱮ ᱫᱚᱦᱚ ᱟᱠᱟᱫᱟ ᱾
ᱠᱟ.ᱢᱤ ᱡᱤᱭᱚᱱᱥᱟᱯᱲᱟᱣ
ᱥᱟ.ᱠᱷᱭᱟ.ᱛᱥᱟᱯᱲᱟᱣ
ᱵᱟ.ᱲᱛᱤ ᱡᱚᱱᱚᱲᱥᱟᱯᱲᱟᱣ
- ᱦᱨᱤᱛᱤᱠ ᱨᱳᱥᱚᱱ (ᱤᱱᱴᱚᱨᱱᱮᱴ ᱢᱩᱵᱷᱤ ᱰᱟᱴᱟᱵᱮᱥ ᱨᱮ)
- Hrithik Roshan at Bollywood Hungama
- ᱦᱨᱤᱛᱤᱠ ᱨᱳᱥᱚᱱ at Rotten Tomatoes
Script error: No such module "navboxes".
Script error: No such module "navboxes".
sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn sat_Olck eng_Latn eng_Latn